תביעה פלילית ותביעה אזרחית

גם רמ"י וגם רשויות התכנון גוררות את בעל הנחלה לבית המשפט

במצב בו מתקיימת פעילות לא חקלאית בנחלה שאינה מוסדרת, מגיעות רשויות התכנון ומגישות כתבי אישום כנגד בעלי הנחלות הנאלצים להתמודד ולהתגונן כנגד אישום על עבירות פליליות לפי חוק התכנון ובניה. בהליך הפלילי יכול בית המשפט, להטיל קנסות כבדים ואף במקרי קיצון עונש מאסר בפועל.

במקביל להליך הפלילי יכולה גם רשות מקרקעי ישראל להגיש תביעה אזרחית להפסקת השימושים החורגים והריסת המבנים וכן תביעה כספית לתשלום "דמי שימוש". תביעה זו כנגד בעל הנחלה יכולה להגיע לסכומים גבוהים מאוד המתווספים על הקנסות שרשויות התכנון דורשות בהליך הפלילי.

הסדרת הפעילות

חוזה חדש – קניית הזכות ל- פל"ח במושבים מרשות מקרקעי ישראל

בעל הנחלה נדרש לפנות לוועדה לתכנון ובניה ולהגיש בקשה לשימוש ספציפי, כלומר ישנו שוני בין אם מדובר במשרד, מגורים או חנות. הסדרת הפעילות נעשית בשני מישורי: מול רשויות התכנון ומול רשות מקרקעי ישראל. נדרש להוציא היתר למבנים ולשימוש בהם מול רשויות התכנון, הליך קבלת ההיתר בוועדה לתכנון ובניה כולל גם את הצורך לקבל חתימת הסכמה מבעלת הקרקע – רשות מקרקעי ישראל.

רשות מקרקעי ישראל מתנה את הסכמתה בתשלום כספי בשיעור של 5% לשנה, (כל שנה) משווי הקרקע לאותו שימוש או הכשרת הפעילות לצמיתות על ידי היוון הזכויות בתשלום חד-פעמי בשיעור בשווי 91% משווי הקרקע.